recursal/SuperWikiNEXT-32B huggingface dataset:
**Orthodox** je španielska doom metalová skupina. Založili ju v Seville spevák a gitarista Ricardo Jimenez Gómez, basgitarista Marco Serrato Gallardo a bubeník B. Diaz Vera. Prvý album *Gran Poder* vyšiel v roku 2006 a španielskom nezávislom vydavateľstve Alone Records. Album dostal vysoké hodnotenie vo viacerých periodikách, okrem iného aj bol označný za "Album of the Month" v Rock Hard (Francúzsko), Monolith Magazine (Grécko) (toto otvorilo cestu k vydaniu v USA prostredníctvom Southern Lord.). Ďalší album *Amanecer en Puerta Oscura* vyšiel v roku 2007 v vo vydavateľstvách Alone Records (Európa) a Southern Lord (USA).
Spolupracujú s Julianom Copeom na na zhudobnení jeho básne "Antequera". Taktiež spolupracujú s tanečníkom flamenca Israelom Galvánom na jeho novom projekte s názvom "Apocalipsis".

Hudobný štýl a vplyvy
---------------------

Allmusic píše: *Orthodox je španielske trio oddané temným praktikám prapodivne letargického, epického doom dronu, ktorý vytesali z žulového stavebného kameňa spolu s vedúcimi tohto štýlu ako Earth, Boris a Sunn O))) (ktorých trademark, mníšske plášte s kapucňami prevzali).* Druhý album je ovplyvnený avandgardným jazzom Johna Coltraneho. Skupina je ovplyvnená napr.kapelami ako Black Sabbath a Venom. Silné sú tiež vplyvy náboženstva. Texty sa dotýkajú tém ako hriech, utláčanie a španielskych náboženských zvykov.

Diskografia
-----------

* *Gran Poder* (2006)
* *Amanecer en Puerta Oscura* (2007)
* *Sentencia* (2009)
* *Baal* (2011)
* *Axis* (2015)
* *Supreme* (2017)

Členovia
--------

* Ricardo Jimenez Gómez – elektrická gitara/spev
* Marco Serrato Gallardo – basová gitara
* B. Diaz Vera – bicie

Referencie
----------

1. 1 2 3  Orthodox na stránke vydavateľstva Alone Records(po anglicky)/(po španielsky)
2. 1 2 3  Orthodox na allmusic.com(po anglicky)
3. 1 2  rozhovor s basgitaristom Orthodox na leviatan-magazine.com(po anglicky)/(po španielsky)
4. ↑  Orthodox na metal-archives.com(po anglicky)

Externé odkazy
--------------

* oficiálna stránka
* Orthodox na Myspace
***Pomáda*** je populárny muzikál od Jima Jacobsa a Warrena Caseyho. Veľmi úspešná bola sfilmovaná verzia nakrútená v roku 1978 s učinkujúcimi Johnom Travoltom a Oliviou Newton-Johnovou.

Muzikál je založený na téme stredoškolským skupín z 50. rokov 20. storočia a obsahuje aj postavy "tvrdých chlapov" z robotníckej triedy – greaserov, z čoho pochádza aj názov muzikálu v angličtine (*Grease*) Muzikál sa odohráva na fiktívnej škole Rydell High v Chicagu. Niektoré zo sociálnych tém použitých v muzikáli sú „tínedžerské tehotenstvo" a „násilie gangov"; tiež narába s témami ako láska, priateľstvo, rebelantstvo a skúmanie sexuálnej stránky počas dospievania a tiež v istej miere triedne konflikty.

Piesne
------

**1. dejstvo:**

1) *Alma Mater* – Miss Lynch, Patty a Eugene

2) *Alma Mater Parody* – Pink Ladies a Burger Palace Boys

3) *Summer Nights* – Sandy a Danny, Pink Ladies a Burger Palace Boys

4) *Those Magic Changes* – Doody, Burger Palace Boys a Pink Ladies

5) *Freddy, My Love* – Marty a Pink Ladies

6) *Greased Lightnin'* – Kenickie a Burger Palace Boys

7) *Mooning* – Roger a Jan

8) *Look at Me, I'm Sandra Dee* – Rizzo

9) *Since I Don't Have You* – Sandy

10) *We Go Together* – Pink Ladies a Burger Palace Boys

**2. dejstvo:**

1) *Shakin' at the High School Hop* – Všetci

2) *It's Raining on Prom Night* – Sandy a rádiový hlas zo zákulisia

3) *Shakin' at the High School Hop (Reprise)* – Všetci

4) *Born to Hand-Jive* – Johnny Casino so skupinou

5) *Beauty School Dropout* – Teen Angel, Frenchie a chór

6) *Alone at a Drive-In Movie* – Danny a Burger Palace Boys

7) *Rock 'N' Roll Party Queen* – Roger a Doody

8) *There Are Worse Things I Could Do* – Rizzo

9) *Look at Me, I'm Sandra Dee (Reprise)* – Sandy

10) *All Choked Up* – Sandy a Danny, Pink Ladies a Burger Palace Boys

11) *We Go Together (Reprise)* – Všetci

Pozri aj
--------

* *Grease*, the film version
* Broadway theatre and West End theatre
* Youth culture

Externé odkazy
--------------

* Grease Audition Advice & Show Information from MusicalTheatreAudition.com
* "Grease" the West End production home page
* "Grease" at Internet Broadway Database
* Grease Production Photos Archivované 2007-03-13 na Wayback Machine at Theatre Cedar Rapids
**Perlinov šum** je počítačom generovaný šum používaný hlavne v počítačovej grafike ako realistická imitácia náhodnej textúry. Vyvinul ho Ken Perlin v roku 1985.

História
--------

Šum je tvorbou Kena Perlina, ktorý ho vyvinul počas práce pre Mathematical Applications Group, Inc. pre sci-fi film Tron. V roku 1997 Ken Perlin získal ocenenie *Academy Award for Technical Achievement* od Akadémie filmových umení a vied za prínos pre počítačovú grafiku.[1]

Algoritmus
----------

Perlinov šum sa najčastejšie používa ako dvoj- až trojdimenzionálna funkcia, ale môže sa použiť ľubovoľné množstvo dimenzií.
Daný je bod A, ktorého hodnota sa počíta, n-dimenzionálna mriežka a počet bodov medzi dvoma bodmi mriežky P. Pre každý bod mriežky sa určí vektor s pseudonáhodnou dĺžkou a orientáciou (je dôležité aby sa pre jeden bod určil vždy rovnaký vektor) a vektor idúci z bodu mriežky do bodu A. Následne sa vypočíta skalárny súčin daných vektorov. Hodnota pre bod A je lineárnou interpoláciou pre bod zo súradnicami {\displaystyle B\_{(X,Y)}=A\_{((3(X/P)^{2}-2(X/P)^{3})\*P,(3(Y/P)^{2}-2(Y/P)^{3})\*P)}} hodnôt všetkých bodov mriežky, ktoré ohraničujú bod A (ich počet je 2n).

Referencie
----------

1. ↑  Kerman, Phillip. *Macromedia Flash 8 @work: Projects and Techniques to Get the Job Done.* Sams Publishing. 2006. ISBN 9780672328282.

Externé odkazy
--------------

* Making Noise Autorov popis Perlinovho šumu (en)
* Noise math FAQ od Matta Zuckera (en)
* Pôvodný zdrojový kód v C++
**Oryzeae** je rastlinná skupina (tribus) z podčeľade Ehrhartoideae z čeľade lipnicovité. 

Patrí do nej približne 12 rodov a 70 druhov. Rastú v tropických a miernych oblastiach sveta. Oryzeae je najväčšia skupina podčeľade Ehrhartoideae - obsahuje viac ako polovicu tak rodov, ako aj druhov tejto podčeľade.

Systematika
-----------

* skupinka: Orizinae
	+ rod tajnička (Leersia)
	+ rod ryža (Oryza) - vrátane rodu Porteresia
* skupinka: Zizaniinae
	+ rod Zizania - "divá ryža"
	+ rod Luziola
	+ rod Zizaniopsis
	+ rod Hygroryza
	+ rod Chikusichloa
	+ rod Rhynchoriza
	+ rod Potamophila

V roku 1974 bola navrhnutá tretia skupinka (Luziolinae), novšie výskumy jej existenciu však zamietli. Staršie delenia pozri tu:  Archivované 2007-09-29 na Wayback Machine

Iné projekty
------------

CommonsWikidruhy
* Spolupracuj na Commons Commons ponúka multimediálne súbory na tému **Oryzeae**
* Spolupracuj na Wikidruhoch Wikidruhy ponúkajú informácie na tému **Oryzeae**

Externé odkazy
--------------

* Archivované 2006-09-27 na Wayback Machine
**Perlová rieka** (čín. 珠江 – Ču-ťiang, pchin-jin: *Zhū Jiāng*) je rozsiahly riečny systém v južnej Číne. Názov „Perlová rieka" je tiež často používaný ako súhrnný termín pre sútok riek Si-ťiang (Západná rieka), Pej-ťiang (Severná rieka) a Tung-ťiang (Východná rieka Kuang-tungu). Tieto rieky sú považované za prítoky Perlovej rieky, pretože majú spoločnú deltu. Vlieva sa do zátoky Ču-ťiang-kchou (doslova Ústie Perlovej rieky) v Juhočínskom mori. Celý riečny systém, pre ktorý sa meno rieky často používa, je dĺžkou 2200 až 2400 km treťou najdlhšou riekou v krajine (po Jang-c’-ťiang a Žltej rieke) a druhou najmohutnejšou pokiaľ ide o vodnosť (po Jang-c’-ťiang). Pobrežná oblasť Perlovej rieky (408 480 kilometrov štvorcových) zavlažuje väčšinu historickej oblasti Liang-kuangu, ktorá zahŕňa provincie Kuang-tung a Kuang-si, ako aj časti Jün-nan, Kuej-čou, Chu-nan a Ťiang-si v Číne. Zavlažuje tiež severné časti Vietnamu, severovýchodné provincie Cao Bang a Lang Son.

Rieka je pomenovaná podľa piesočnatého kamenistého ostrovčeka *More periel*, (čín. 海珠 – Chaj-ču, pchin-jin: *Haizhū*). Kvôli zmenám toku sa ostrov často ocitol mimo koryta rieky.

Využitie
--------

Nad ústím sa nachádza veľký námorný prístav Kanton. Na rieke je rozvinutá vodná doprava, rybárstvo a perlový priemysel. 500 kV elektrického vedenia zaveseného na troch najvyšších stĺpoch na svete kríži rieku v blízkosti jej ústia. Toto ústie, ktoré sa nazýva Chu-men (*Tigria brána*, známa aj pod latinským názvom *Bocca Tigris*), býva pravidelne čistené, aby bolo umožnené vplávanie veľkých lodí.

Pivovar Zhujiang, jeden z troch najväčších domácich pivovarov v Číne, sa nachádza na delte Perlovej rieky v meste Kanton.

### Mestá na delte

Tung-kuan, Fo-šan, Kanton, Hongkong, Ťiang-men, Kchaj-pching, Macao, Šen-čen, Wu-čou, Čao-čching, Čung-šan, Ču-chaj

Externé odkazy
--------------

* 
* 
* 
*

Zdroj
-----

* *Tento článok je čiastočný alebo úplný preklad článku Perlová řeka na českej Wikipédii.*
**Joseph Oscar Loya** (\* 12. jún 1979, Indio, Kalifornia, USA) je americký spevák a herec pôsobiaci v divadle Broadway.

V roku 2009 spolu s Alexom Christensenom reprezentoval Nemecko na Eurovízii v Moskve, kde obsadili 20. miesto so ziskom 35 bodov.

Kariéra
-------

Loya reprezentoval Nemecko na Eurovision Song Contest 2009 v rámci projektu Alex Sings Oscar Swings s producentom Alexom Christensenom. Počas finálového vystúpenia zo súťažnou piesňou ho 16. mája 2009 odprevadila americká speváčka a herečka Dita Von Teese. V hlasovaní divákov a odbornej poroty nakoniec obsadili 20. miesto so ziskom 35 bodov. Najväčší počet bodov (7) dostali z Dánska a Spojeného kráľovstva.

Po vystúpení na Eurovízii vydal Loya za producentskej asistencie Alexa Christensena debutový album *Heart 4 Sale*, na ktorom zaznel aj singel zo súťaže.

Osobný život
------------

Loya je najmladší z piatich súrodencov. Otvorene sa hlási k homosexuálnej orientácii. V súčasnosti žije so svojím priateľom v Mníchove.

Diskografia
-----------

### Single

| Rok | Singel | Umiestnenie | Album |
| --- | --- | --- | --- |
| Nemecko  | Rakúsko  | Švédsko  | Spojené kráľovstvo  |
| 2009 | "Miss Kiss Kiss Bang" | 20 | 71 | 35 | 85 | *Heart 4 Sale* |
| 2012 | "Learn Something New" | - | - | - | - | *Beast* |

### Albumy

| Rok | Poznámky | Umiestnenie |
| --- | --- | --- |
| Poľsko  |
| 2009 | *Heart 4 Sale** Debutový album
 | 88 |
| 2011 | *Beast* |  |

Referencie
----------

1. ↑  Germany selects Alex Swings Oscar Sings internally!
2. ↑  'You're not safe in Moscow', gay Eurovision fans told ahead of march
3. ↑  Germany: Oscar Loya to Eurovision
4. ↑  . Dostupné online. Archivované 2007-12-01 z originálu.

* *Tento článok je čiastočný alebo úplný preklad článku Oscar Loya na českej Wikipédii.*

Iné projekty
------------

Commons
* Spolupracuj na Commons Commons ponúka multimediálne súbory na tému **Oscar Loya**

Externé odkazy
--------------

* Oficiálna stránka
Pont Mirabeau
**Pont Mirabeau** (*Mirabeauov most*) je cestný most cez rieku Seinu v Paríži. Spojuje 16. obvod na pravom brehu a 15. obvod na ľavom. Most nesie meno spisovateľa, diplomata, novinára a významného politického činiteľa počas Francúzskej revolúcie, ktorým bol Honoré Gabriel Riqueti de Mirabeau (1749 – 1791).

Dejiny
------

O výstavbe nového mostu rozhodol francúzsky prezident Sadi Carnot 12. januára 1893. Most bol dostavaný v roku 1896. Roku 1975 bol zaradený medzi historické pamiatky.

Architektúra
------------

Autorom mostu je inžinier Paul Rabel. Oceľový most má tri oblúky, ktoré nesú dva murované piliere. Hlavný oblúk má rozpätie 93 metrov a postranný 32,4 m. Celková dĺžka mostu je 173 m, šírka 20 m (vozovka 12 m a dva chodníky 4 m každý) a výška 15 m. V čase svojho vzniku bol mostom s najvyššou palubou nad hladinou Seiny v Paríži.

Oba piliere sú z každej strany vyzdobené alegorickými sochami z bronzu, ktorých autorom je Jean-Antoine Injalbert. Na pravom pilieri po prúde je *Ville de Paris* (*Mesto Paríž*) a proti prúdu *Navigation* (*Navigácia*), na ľavom pilieri sú sochy *Abondance* (*Hojnosť*) po prúde a *Commerce* (*Obchod*) proti prúdu. Na zábradlí uprostred mostu je znak mesta Paríž.

Galéria
-------

* Ville de Paris*Ville de Paris*
* Navigation*Navigation*
* Abondance*Abondance*
* Commerce*Commerce*
* Znak mestaZnak mesta

Externé odkazy
--------------

* Most na stránkach Paríža
* Dejiny mosta na Structurae
* Záznam v evidencii historických pamiatok

Zdroj
-----

*Tento článok je čiastočný alebo úplný preklad článku Pont Mirabeau na českej Wikipédii.*

  


| * z
* d
* u
Mosty v Paríži cez Seinu (po prúde) |
| --- |
| 
* Pont amont
* Pont National
* Pont de Tolbiac
* Passerelle Simone-de-Beauvoir
* Pont de Bercy
* Pont Charles-de-Gaulle
* Viaduc d’Austerlitz
* Pont d’Austerlitz
* Pont de Sully
* Pont Marie
* Pont de la Tournelle
* Pont Louis-Philippe
* Pont Saint-Louis
* Pont de l’Archevêché
* Pont au Double
* Pont d’Arcole
* Petit-Pont
* Pont Notre-Dame
* Pont Saint-Michel
* Pont au Change
* Pont Neuf
* Pont des Arts
* Pont du Carrousel
* Pont Royal
* Passerelle Léopold-Sédar-Senghor
* Pont de la Concorde
* Pont Alexandre III
* Pont des Invalides
* Pont de l’Alma
* Passerelle Debilly
* Pont d’Iéna
* Pont de Bir-Hakeim
* Pont Rouelle
* Pont de Grenelle
* Pont Mirabeau
* Pont du Garigliano
* Pont aval

 |
**Ondrej Ďumbala** (\* 25. november 1912, Hybe – † 28. marec 1945, Mauthausen) bol pilot Slovenských vzdušných zbraní, dôstojník a protifašistický bojovník.

Rodina
------

* otec Ondrej Ďumbala
* matka Zuzana rod. Pastuchová
* dcéra Marcela

Životopis
---------

Absolvoval Vyššiu priemyselnú školu strojnícku v Košiciach, potom Vojenskú leteckú akadémiu v Hraniciach na Morave. Letec-stíhač pri útvaroch v Piešťanoch a v Kuchyni, veliteľ 13. letky v bojoch proti ZSSR na východnom fronte, pred vypuknutím SNP mjr. veliteľ leteckej školy v Banskej Bystrici. Príslušník protifašistického odboja v armáde, počas SNP veliteľ letectva 1. čs. armády na Slov. Pri plnení úloh ho zatklo Gestapo, zahynul v Mauthausene.

Ocenenie
--------

* Roku 1945 in memoriam vyznamenaný Za zásluhy I.st. a Radom SNP I.tr.

Literatúra
----------

* Slovenský biografický slovník

Iné projekty
------------

Commons
* Spolupracuj na Commons Commons ponúka multimediálne súbory na tému **Ondrej Ďumbala**

Externé odkazy
--------------

* Ondrej Ďumbala na stránkach letka13.sk
* Regionálne osobnosti VKMK – zdroj, z ktorého pôvodne čerpal tento článok.
**Ondrej Šoška** (\* 22. november 1978, Žilina) je slovenský basketbalista, bývalý slovenský reprezentant.

Klubová kariéra
---------------

208 cm vysoký pivot so seniorským basketbalom začínal v Žiline, po 3 sezónach prestúpil do klubu Slovakofarma Pezinok, s ktorým sa stal majstrom Slovenska.

Po sezóne 2002/2003, ktorú odohral za klub BK Inter Bratislava, odišiel do zahraničia. V rokoch 2003 – 2011 pôsobil v kluboch Mlékárna Kunín, BK Prostějov, Geofin Nový Jičín a BK Breda&Weinstein Opava. Pred sezónou 2011/2012 sa vrátil do Žiliny, kde bol najčastejšie bodujúcim hráčom.[chýba zdroj] V sezóne 2012/2013 pôsobí v klube MBK Rieker Komárno.[chýba zdroj]V sezóne 2014/2014 začal hrať v klube MBK Baník Handlová.

Úspechy
-------

* Majster Slovenska (Slovakofarma Pezinok)
* 5x 2. miesto v českej NBL (Mlékárna Kunín, BK Prostějov, Geofin Nový Jičín)
* 1x víťaz Českého pohára (Mlékárna Kunín)
* 1x víťaz Slovenského pohára (Slovakofarma Pezinok)
* Účastník All-Star Game českej extraligy

Externé odkazy
--------------

* Profil Ondreja Šošku na stránke BK Nový Jičín[nefunkčný odkaz]
**Peter Balgha** (\* 27. máj 1935, Dolný Kubín – † 16. máj 1972, Bratislava) bol slovenský prozaik, scenárista, filmový publicista a dramaturg.

Životopis
---------

Štúdia začal na gymnáziu v Dolnom Kubíne. V rokoch 1953 – 1958 pokračoval na filmovej fakulte Akadémie múzických umení v Prahe odbor filmová dramaturgia a filmová veda. 

V rokoch 1958 – 1970 bol dramaturg a vedúci filmového vysielania v Česko-slovenskej televízii v Bratislave. Bol predseda televíznej sekcie Slovenského zväzu filmových a televíznych umelcov. Zároveň vyučoval na Vysokej škole múzických umení v Bratislave. Za liberálne názory bol od roku 1968 prenasledovaný. Bol členom skupiny Generácia 56.

Dielo
-----

Debutoval v časopise Mladá tvorba poviedkou *Neprebudený*.  

Próza:

* 1962 – *Dom pre živých*
* 1964 – *Ticho, ktoré si tu zanechal*

Scenáre k televíznym filmom:

* 1969 – *Od štvrtka do zmrtvýchvstania*, *Chodba smrti*
* 1963 – *Ruže na úver*
* 1962 – *Vrátim sa živý*

Dramaturgia televíznych filmov:

* 1969 – *Sladké hry minulého leta*
* 1968 – *...a sekať dobrotu*, *Balada o siedmich obesených*, *Román o base*, *V hodine strachu...*, *Výšiny*
* 1967 – *Krotká*, *Sedem svedkov*
* 1966 – *Tri gaštanové kone*
* 1964 – *Kolíska*

Ako dramaturg spolupracoval na viacerých televíznych adaptáciách diel svetových a slovenských autorov. Podieľal sa aj na tvorbe dokumentárnych a zábavných programov. Venoval sa filmovej, televíznej a divadelnej publicistike.

Referencie
----------

1. ↑  TIPRO - Peter Balgha
2. ↑  culture.gov.sk Peter Balgha
3. ↑  Generácia 56
4. ↑  Peter Balgha na fdb.cz

Literatúra
----------

* *Slovník slovenských spisovateľov 20. storočia*

Autoritné údaje: * GND: 1167261518
* ISNI: 0000 0000 5850 4755
* NK ČR: ola2002139785
* SNK: 168755
* VIAF: 84953776
Mgr. **Peter Himič**, PhD (28. apríl 1969, Prešov) je slovenský divadelný vedec. V súčasnosti pôsobí ako riaditeľ Štátneho divadla v Košiciach. Divadlu sa začal venovať od 15 rokov. Hosťoval aj v prešovskom Divadle Jonáša Záborského a stal sa víťazom Akademického Prešova. Aj keď sa spoločne s Michalom Hudákom úspešne prebojovali do užšieho výberu počas talentových skúšok, na VŠMÚ v Bratislave sa nedostali. Peter Himič vyštudoval kulturológiu na Filozofickej fakulte Univerzity Pavla Jozefa Šafárika, vtedy v Prešove, dnes súčasť Prešovskej univerzity. Pred vedením divadla pracoval ako programový námestník riaditeľa Slovenského rozhlasu v Košiciach. Riaditeľom Štátneho divadla Košice sa stal 20. septembra 1999. Vekom 31 rokov bol najmladším Slovákom na tomto poste.  Podľa vlastných slov: "Prednášam úvod do teórie dramatických umení a trochu fušujem do oblasti dejín slovenského divadla. Som zástancom návratu ku Komenskému. Divadlo má podľa mňa pedagogické poslanie. Predovšetkým je však o ľuďoch a vzťahoch." Peter Himič sa venuje aj dabingu.

Referencie
----------

1. 1 2 3 4 5 6 7  URBANOVÁ, Agáta. *Peter Himič rád leňoší v pyžamku a sníva o starom prešovskom divadle* [online]. korzar.sme.sk, 2.12.2000, [cit. 2011-10-01]. Dostupné online.
2. ↑   *Kontakty* [online]. Košice: Štátne divadlo Košice, [cit. 2011-10-01]. Dostupné online.
3. 1 2 3  TOMÁSCHOVÁ, Andrea. *Peter Himič sa vyhýba leteckým zájazdom* [online]. korzar.sme.sk, 10.3.2011, [cit. 2011-10-01]. Dostupné online.
4. 1 2   *Nový riaditeľ Štátneho divadla Peter Himič* [online]. Portál mesto.sk, 17.9.1999, [cit. 2011-10-01]. Dostupné online. [nefunkčný odkaz]

Externé odkazy
--------------

* Kontakty Štátneho divadla Košice

Autoritné údaje: * abART: 27496
* GND: 1061057682
* ISNI: 0000 0003 7195 1084
* LCCN: n2004041201
* NK ČR: xx0160170
* SNK: 161173
* VIAF: 75705870
* WorldCat: lccn-n2004041201
Mgr. **Peter Jančovič**, PhD. (\* 23. jún 1983, Piešťany) je slovenský environmentalista a komunálny politik, od roku 2018 súčasný primátor mesta Piešťany, od roku 2022 poslanec Trnavského samosprávneho kraja.

Životopis
---------

Jančovič sa narodil v Piešťanoch, študoval na Gymnáziu Ivana Kupca v Hlohovci. Následne v rokoch 2002 – 2007 vyštudoval magisterský program učiteľstvo všeobecnovzdelávacích predmetov: geografia – ekológia na Fakulte prírodných vied Univerzity Konštantína Filozofa v Nitre. Tu tiež vyštudoval v rokoch 2007 – 2010 doktorandské štúdium v odbore Ochrana a využívanie krajiny.

### Politická kariéra

Peter Jančovič kandidoval v komunálnych voľbách v roku 2014 za poslanca v 2. mestskom obvode mesta Piešťany ako nezávislý kandidát. Získal 1 171 hlasov a bol zvolený.

V komunálnych voľbách v roku 2018 kandidoval ako nezávislý kandidát na primátora mesta Piešťany. Vo voľbách zvíťazil, keď získal 2 930 hlasov (32,60 %). Rovnako kandidoval aj za poslanca, bol zvolený s druhým najvyšším počtom hlasov (2 050), avšak pre vykonávanie primátorského úradu sa mandátu poslanca musel vzdať. Vo svojom volebnom programe Jančovič sľuboval pripraviť Piešťany na zmenu klímy cez vodozádržné opatrenia a motiváciu občanov na triedenie odpadu, rovnako avizoval vybudovanie cestného prepojenia železničnej stanice a sídliska Adam Trajan.

Mandát primátora obhajoval tiež v komunálnych voľbách v roku 2022. Vyhral s 2 216 hlasmi (29,76 %). Taktiež kandidoval na poslanca, získal 1 409 hlasov, mandát neuplatňoval, keďže sa stal primátorom. Ako primátor je predsedom Sekcie inovácií, regionálneho rozvoja a cestovaného ruchu v rámci Rady ZMOS.

Vo voľbe do zastupiteľstva Trnavského samosprávneho kraja v roku 2022 kandidoval Jančovič ako nezávislý kandidát v obvode Piešťany, získal 3 846 hlasov (2. najvyšší počet v obvode) a bol zvolený za poslanca TTSK.

Osobný život
------------

Jančovič je ženatý, má jedného syna.

Referencie
----------

1. ↑   *Voľby 2018: Čo viete o primátorských kandidátoch? Ponúkli sme im možnosť zverejniť životopisy, nie všetci to využili* [online]. pnky.sk, 2018-11-06, [cit. 2020-10-21]. Dostupné online.
2. 1 2 3 4   piestany.sk, [cit. 2021-01-07]. Dostupné online.
3. ↑  PIEŠŤANY, Mesto. *Poslanci MsZ volebné obdobie 2014 - 2018* [online]. piestany.sk, [cit. 2021-01-07]. Dostupné online. Archivované 2021-03-05 z originálu.
4. ↑   *Komunálne voľby 2014 na Slovensku* [online]. vysledkyvolieb.sk, [cit. 2021-01-07]. Dostupné online.
5. 1 2   *Komunálne voľby 2018 na Slovensku* [online]. vysledkyvolieb.sk, [cit. 2019-11-28]. Dostupné online.
6. ↑  PALKOVIČ, Martin. *Peter Jančovič verejnosti predstavil svoj program* [online]. zpiestan.sk, [cit. 2021-01-07]. Dostupné online.
7. ↑   *Voľby do orgánov samosprávy obcí 2022* [online]. Bratislava: Štatistický úrad SR, [cit. 2023-04-19]. Dostupné online.
8. ↑   *Sekcia inovácií, regionálneho rozvoja a cestovného ruchu* [online]. zmos.sk, [cit. 2023-04-19]. Dostupné online. Archivované 2023-04-19 z originálu.
9. ↑   *Voľby do orgánov samosprávnych krajov 2022* [online]. Bratislava: Štatistický úrad SR, [cit. 2023-04-19]. Dostupné online.
**Ostravak Ostravski** (\* 11. august 1967) je pseudonym známeho ostravského bloggera, ktorý v rokoch 2004 až 2006 písal veľmi populárny blog. Jeho texty z blogu vyšli aj knižne (vydavateľstvo Repronis vydalo už 6 dielov - šiesty vyšiel vo februári 2007) a na CD nosičoch.

Ostravakov blog je zaujímavý a svojim spôsobom aj unikátny, pretože je písaný fonetickým prepisom ostravského dialektu. Prevažná väčšina verejnosti považuje jeho štýl za čítavý a humorný, o čom svedčí obrovská návštevnosť na jeho internetovom blogu a desaťtisíce knižných výtlačkov. Pravá identita Ostravaka Ostravskeho je neznáma, občas sa špekuluje aj o možnosti, že za pseudonymom Ostravak sa skrýva niektorá známa a literárne nadaná osobnosť zo severomoravského regiónu (napr. Jaromír Nohavica, ktorý však podobné špekulácie opakovane poprel).

Popularitu Ostravaka Ostravskeho dosvedčuje aj fakt, že jeho weblog už navštívilo vyše 3 miliónov čitateľov a že vznikol aj jeho fanklub, ktorý sa volá *Ostravakova partyja*.

23. februára 2007 mala v ostravskom *Divadle loutek* premiéru hra *Z deniku Ostravaka* 

Koncom roku 2006, pri príležitosti dvojročného výročia písania príbehov, Ostravak Ostravski oznámil na stránkach svojho blogu, že sa rozhodol „zavřeť kram" a prestať písať príbehy na internete.

Dielo
-----

* *Denik Ostravaka*, ISBN 80-7329-088-X
* *Denik Ostravaka 2 …eště mě nědostali!*, ISBN 80-7329-095-2
* *Denik Ostravaka 3 …farame dal, no ni?*, ISBN 80-7329-104-5
* *Denik Ostravaka 4 …furt vam nědam spočnuť*, ISBN 80-7329-115-0
* *Denik Ostravaka 5 …už teho bylo v pysk*, ISBN 80-7329-130-4
* *fajne dřysty 1*, ISBN 80-7329-139-8
* *Denik Ostravaka 6 …za lepši zytřki*, ISBN 978-80-7329-145-7
* *fajne dřysty 2*, ISBN 978-80-7329-150-1

Referencie
----------

1. ↑  článok v Deniku Ostravaka
2. ↑  záznam v databáze Národnej knižnici ČR
3. ↑  Ostravakova partyja
4. ↑  Z deniku Ostravaka

Externé odkazy
--------------

* 
* 
* 

Autoritné údaje: * GND: 140238352
* ISNI: 0000 0001 1001 9344
* LCCN: no2007023659
* NK ČR: mzk2005282257
* VIAF: 103776997
* WorldCat: lccn-no2007023659
**Peter Peteň** (**Pethényi**, **Petnoffy**, niekedy aj **Peteňov syn Peter** (maď. *Petenye fia Péter*)) bol uhorský šľachtic, ktorý žil v Zemplínskej župe na prelome 13. a 14. storočia.

Koncom 13. storočia získal rozsiahle majetky v Zemplínskej župe. Okrem jasenovského a brekovského hradného panstva Petrovi Peteňovi oddávna patrili aj Ohradzany (*Geregynne*), Veľká a Malá Domaša (*Nogdamasa, Kyusdamasa*), Modré Pole (*Kékmező*) a Stročín (*Strachyna*) s mýtom v údolí Ondavy. 

V roku 1301, po smrti Ondreja III. posledného kráľa z rodu Arpádovcov, prepukli feudálne vojny a šarvátky okolo otázky výberu a voľby nového kráľa. Južná časť uhorských feudálov a katolícke duchovenstvo podporovali kandidatúru Karola Róberta, veľký magnát Slovenska Matúš Čák navrhoval českého princa Václava II. Západouhorskí feudáli napokon vyhlásili za uhorského kráľa Ota Bavorského.

K ozbrojenému stretnutiu došlo na Rozhanovskom poli (15. júna 1312), kde sa proti sebe postavili kráľovské vojská a vojsko Omodejovcov, ktorému pomáhali oddiely Matúša Čáka. Víťazstvo kráľovských vojsk, v radoch ktorých bojoval aj Filip I. Drugeth a Peter Peteň, bolo trpkou porážkou Matúša Čáka.

Ďalší vývoj ukázal, že nie všetci kráľovi stúpenci boli spokojní s odmenami, pretože očakávali viac. Túžili po tom, aby im kráľ priznal právo na kráľovské majetky, ktorých sa zmocnili v roku 1301. Karol Róbert však začal tieto majetky konfiškovať. Peter Peteň vtedy napísal feudálom

*Šľachetným mužom magistrovi Ladislavovi, Tomášovmu synovi, Mikulášovi, synovi Boxovmu, Mikulášovi, synovi Ditrichovmu, Dončovi a Františkovi, váženým svojim priateľom, posiela magister Peter, zemplínsky a užský župan, výraz svojej úcty a priateľstva, do ktorého odporúča samého seba, dokiaľ žije. Vedzte ... vy magister Ladislav, náš kmotor pohýbte sa na svojom majetku proti Róbertovi, pretože každodenne chce škodiť a aj škodí našim záujmom.*
Vzbúrenci pod vedením Boršu Holého (*Kopasz Borsa*) vyhlásili kráľa za zosadeného a rozhodli sa pozvať na uhorský trón Juraja, vnuka uhorského kráľa Belu IV. syna haličského kniežaťa Leva. Pre vážnosť situácie považoval kráľ za nutné, aby začal vyjednávať. Touto úlohou poveril Filipa I. Drugetha. Vyjednávania nepriniesli pozitívny výsledok a boj proti kráľovi vyvrcholil v máji 1317 pri Bačkove pod hradom nazývaným *Castrum Purustyan*. V tomto boji proti kráľovi sa zúčastnili aj Boršodská, Zemplínska, Sabolčská, Biharská, Užská, Satmárska stolica, mesto Szolnok a iné mestá. Kráľovské vojsko zvíťazilo a panovník následne potrestal svojich niekdajších prívržencov. V roku 1317 Karol Róbert skonfiškoval Petrovi Peteňovi za účasť na vzbure všetok majetok a daroval ho Drugethovcom.

Panovník Karol Róbert v jednej listine vtedy napísal, že *… pre neveru P. Peteňa bol tento vyhnaný zo svojich hradov …* Z Haliče sa už ani nevrátil a nakoniec zomrel vo veľkej biede vo vyhnanstve v Sedmohradsku.

Zdroj
-----

* Peter Peteň a skonfiškovanie hradu Brekov v roku 1317 Archivované 2014-10-29 na Wayback Machine na brekov.sk
Na výstave Pod hladinou Vltavy
**Ostriež zelenkastý** (iné názvy: **ostriež zelenkavý**, (staršie) **ostriež obyčajný** alebo **ostriež riečny**; lat. *Perca fluviatilis*) je sladkovodná lúčoplutvová ryba z čeľade ostriežovité (Percidae), u ktorej nie je zákonom stanovená najmenšia lovná miera.

Opis
----

Telo je pomerne vysoké. Na chrbte sa nachádzajú dve samostatné chrbtové plutvy. V prvej sa nachádza 17 – 23 tvrdých lúčov, v druhej 1 – 2 tvrdých a 13 – 16 mäkkých lúčov. Brušné, análne a chvostové plutvy majú zvyčajne červenkastý nádych. Ústa sú tzv. koncové. Šupiny sú drobné, ostré a ktenoidné. Na bokoch sú výrazné tmavé priečne pruhy. Dorastá do maximálnej dĺžky okolo 50 cm (veľmi výnimočne môže dorásť až cez 60 cm a s hmotnosťou okolo 6 kg), tam kde sa mu nedarí dobre trieť alebo je na neho silný prúd alebo veľký tlak ostatných dravcov a nedostatok prirodzených úkrytov, tak zvyčajne tvoria zakrpatené formy. Najvyššia uvádzaná hmotnosť činí 4,750 kg.

Výskyt
------

Obýva stojaté aj tečúce vody. Je rozšírený prakticky v celom miernom páse Európy, vyskytuje sa aj v Ázii. Tento ostriež sa aklimatizoval napríklad aj v Austrálii, Južnej Afrike alebo na Novom Zélande.

Potrava
-------

Ostriež patrí medzi riečne dravce. Tvorí kŕdle, v ktorých napáda menšie, či choré ryby, niekedy tiež rovnakého druhu. Jeho hlavnú potravu tvorí živočíšna zložka, najmä dážďovky, bezstavovce a rybí poter.

Športoví rybári lovia tradične ostrieže na dážďovky, múčne, či biele červy. Veľmi obľúbený je potom tiež lov na prívlač (t. j. na woblery, rotačný blyskáč, twistery, či gumové nástrahy). Jeho zábery bývajú veľmi prudké.

Rozmnožovanie
-------------

Trenie prebieha od marca do júna, pri teplote vody okolo 8 °C. Samica kladie ikry na vodné rastliny alebo iné potopené predmety. Ikry sú spojené do väčších šnúrkovitých útvarov. Ostriež zelenkastý rovnako ako jeho poddruh *Perca flavescens* má ikry spojené v dlhých pásoch, ktoré sa ľahko zachytia na kameňoch a opadaných vetvách v plytkých a pomaly tečúcich vodách.

Referencie
----------

1. ↑   *Svet živočíšnej ríše: ilustrovaná encyklopédia*. Preklad Anna Gutteková. 1. vyd. Martin : Osveta, 1984. 606 s. S. 329.
2. ↑  LUNA, Susan M.; BAILLY, Nicolas. *Perca fluviatilis, European Perch* [online]. FishBase.org, [cit. 2009-08-14]. Dostupné online. (po anglicky)

Iné projekty
------------

CommonsWikidruhy
* Spolupracuj na Commons Commons ponúka multimediálne súbory na tému **Ostriež zelenkastý**
* Spolupracuj na Wikidruhoch Wikidruhy ponúkajú informácie na tému **Ostriež zelenkastý**

Externé odkazy
--------------

* Ostriež riečny v atlase rýb na CHYTEJ.cz
* Ostriež riečny - atlas rýb on-line Archivované 2014-07-10 na Wayback Machine

Zdroj
-----

* *Tento článok je čiastočný alebo úplný preklad článku Okoun říční na českej Wikipédii.*
**Otto Vízner** (\* 6. jún 1920, Ľubietová – † 11. február 1990, Ľubietová) bol slovenský evanjelický kňaz, prekladateľ.

Životopis
---------

Študoval na gymnáziu v Banskej Bystrici (do roku 1939), teológiu v Bratislave. Kaplán v Ľubietovej, Spišskej Novej Vsi, Necpaloch a v Prešove, profesor-katechéta na gymnáziu v Martine (od roku 1946). Politicky prenasledovaný, odsúdený vo vykonštruovanom procese proti skupine evanjelických kňazov. Po prepustení robotník vo Zvolene a Banskej Bystrici. Činný v obrodnom hnutí cirkvi (1968). Autor učebnice *Vierouka a mravouka* (1949), v rukopise ostala dizertačná práca *Božie ustanovenie života* (1953). Prekladateľ diela *Symbolické knihy* (preklad pripravený 1951, vyšiel až 1992), odborných článkov. Niekoľko statí publikoval v *Lutherische Rundschau*.
Zomrel v Ľubietovej 11. februára 1990 vo veku 69 rokov na infarkt.

Referencie
----------

1. 1 2 3 4  MOLNÁR, Tibor. *Spomíname na vzácnych evanjelikov: Otto Vízner* [online]. ECAV, 2020-06-06, [cit. 2020-06-06]. Dostupné online.

Literatúra
----------

* Kto bol kto v histórii Banskej Bystrice 1255 – 2000
* Evanjelici v dejinách slovenskej kultúry

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.
* Otto Vízner - študentská práca spracovaná v rámci projektu Nenápadní hrdinovia v zápase s komunizmom, Martin 2015 Dostupné online
**Peter z Drážďan** (\* okolo 1350 - † 1421/1426, Regensburg, Nemecko) bol nemecký reformačný teológ.

V roku 1409, keď Kutnohorský dekrét obmedzil vplyv cudzincov na Pražskej univerzite, opustil Prahu a stal sa rektorom na *Evangelische Kreuzgymnasium* v Drážďanoch. Ukázalo sa však, že je zástancom husitov a bol vyhostený. V roku 1412 sa so svojim priateľom Mikulášom z Drážďan vrátil do Prahy. Založil tu školu pre nemecky hovoriacich husitských kazateľov. 

Po roku 1415 odišiel do Nemecka, v roku 1421 alebo 1426 bol upálený v Regensburgu.

Literatúra
----------

* Heinrich Böhmer: *Magister Peter von Dresden*. *Neues Archiv für sächsische Geschichte*. Zväzok 36, 1915, S. 212–231
* Siegfried Hoyer: *Peter von Dresden und die Anfänge der Hussitenbewegung*. *Dresdner Hefte*, Zošit 65: Dresden im Mittelalter
* Franz Machilek: *Petrus von Dresden*. *Lexikon für Theologie und Kirche*. 3. vydanie, Zväzok 8, Sp. 122
* František Šmahel: *Petrus von Dresden*. *Lexikon des Mittelalters*. Zväzok 6, 1973
* *Stadtlexikon Dresden A–Z*. Verlag der Kunst, Dresden 1995, ISBN 3-364-00300-9

Externé odkazy
--------------

* Über Peters Rolle bei der Einführung des Laienkelchs
* FILIT – zdroj, z ktorého pôvodne čerpal tento článok.

Zdroj
-----

*Tento článok je čiastočný alebo úplný preklad článku Peter von Dresden na nemeckej Wikipédii.*

Autoritné údaje: * GND: 102515131
* LCCN: no2012160878
* VIAF: 34846545
* WorldCat: lccn-no2012160878
Nositeľ Nobelovej cenyNositeľ Nobelovej ceny
**Otto Wallach** (\* 27. marec 1847, Königsberg, Rusko – † 26. február 1931, Göttingen, Nemecko) bol nemecký chemik. V roku 1910 získal Nobelovu cenu za chémiu za prácu na poli alicyklických zlúčenín.

Životopis
---------

Narodil sa v Königsberg, terajšom Kaliningrade.

Medzi rokmi 1867 – 1869 študoval na univerzite v Göttingene a spromoval tam v roku 1869. Po štúdiách v Göttingene, Berlíne a Bonne nastúpil do chemického kombinátu Agfa, známej továrne na výrobu anilínových farieb. Od roku 1870 spolupracoval s Kekulém na Univerzite v Bonne a medzi rokmi 1870 a 1871 počas nemecko-francúzskej vojny. Vo svojich pamätiach opísal vypuknutie vojny v Bonne. V roku 1872 sa vrátil späť na Univerzitu, habilitoval sa v roku 1873, bol súkromným učiteľom (1876 – 1883) a napokon profesor farmácie. Vyučoval tu až do svojej smrti v roku 1931.

Práca
-----

Hlavnou oblasťou jeho vedeckej činnosti bol výskum éterických olejov. Zameral na výskum chemickej povahy olejov a terpénov. Podarilo sa mu vypracovať metódy ich extrakcie a objavil cestu umelého získavania terpénov. Do tej doby sa terpény získavali z éterických olejov. Wallach terpény chemicky analyzoval a usporiadal podľa chemickej štruktúry, čo sa považovalo za jeden z najväčších úspechov vtedajšej chémie. Éterické oleje sa dnes využívajú najmä v potravinárskom priemysle, farmácii, kozmetike a v iných.

Iné projekty
------------

Commons
* Spolupracuj na Commons Commons ponúka multimediálne súbory na tému **Otto Wallach**

Externé odkazy
--------------

* Otto Wallach na stránke Nobelovej ceny (po anglicky)
* Otto Wallach na Slovenskej poľnohospodárskej univerzity v Nitre

  


| * z
* d
* u
Nositelia Nobelovej ceny za chémiu |
| --- |
| 
* Jacobus van ’t Hoff (1901)
* Hermann E. Fischer (1902)
* Svante A. Arrhenius (1903)
* William Ramsay (1904)
* Johann F. W. A. R. von Baeyer (1905)
* Ferdinand F. H. Moissan (1906)
* Eduard Buchner (1907)
* Ernest Rutherford (1908)
* Friedrich W. Ostwald (1909)
* Otto Wallach (1910)
* Maria Curieová-Skłodowská (1911)
* François A. V. Grignard / Paul Sabatier (1912)
* Alfred Werner (1913)
* Theodore W. Richards (1914)
* Richard M. Willstätter (1915)
* Fritz Haber (1918)
* Walther H. Nernst (1920)
* Frederick Soddy (1921)
* Francis W. Aston (1922)
* Fritz Pregl (1923)
* Richard A. Zsigmondy (1925)

 |
| 
* **1901 – 1925**
* 1926 – 1950
* 1951 – 1975
* 1976 – 2000
* 2001 – 2025

 |

Autoritné údaje: * BnF: 124861742
* GND: 117122025
* ISNI: 0000 0000 8127 8063
* LCCN: n91088464
* SNK: 148895
* VIAF: 49326763
* WorldCat: lccn-n91088464
**OpenBSD** je open source operačný systém vychádzajúci zo systému NetBSD. Pri jeho vývoji sa kladie dôraz na bezpečnosť.

Z tohto projektu pochádza aj OpenSSH, ktorý sa stal štandardným SSH serverom/klientom množstva unixových systémov.

Šéfom vývojárov OpenBSD je Theo de Raadt, ktorý bol aj spoluzakladateľom NetBSD. NetBSD a FreeBSD (iba o niečo skôr než OpenBSD) vznikli v roku 1993 a OpenBSD až v roku 1995, keď sa po osobných sporoch pri názoroch na vývoj rozhodol Theo, určite aj pre svoju prudkú povahu, odísť. Založil tak projekt OpenBSD, ktorého vývoj naďalej pokračuje a ktorý sa v súčasnosti považuje za jeden z najlepších bezpečnostných riešení pre internet. Theo sídli v Kanade a tak mnohé šifrovacie prvky OpenBSD nespadajú pod embargo, ktoré USA uvalilo na vývoz kryptografického softvéru. 
V minulosti bol projekt vyvíjaný pod čiastočným sponzoringom organizácie DARPA. Dnes projekt podporujú dobrovoľní darcovia.

OpenBSD si užívateľ nainštaluje na počítač rovnako ako iný Open Source systém, hoci inštalácia prebieha v textovom móde a je oveľa zložitejšia ako inštalácia Linuxu, v niektorých vlastnostiach sa podobá na inštaláciu operačného systému FreeBSD. Hoci OpenBSD má naozaj bezpečnostné kvality, pre mnohých bude ako systém v domácnosti nedostatočný, lebo má slabšiu podporu hardvéru, no dá sa použiť aj ako desktopový operačný systém, či systém na notebooky. Podpora však závisí od vývoja a nie od slabosti systému, preto treba vidieť v systéme budúcnosť. Používajú ho aj na odchytávanie hackerov a medzi užívateľov patria aj vlády, univerzity; z pomedzi komerčných užívateľov napríklad Adobe Systems, ale aj mnohí svetoví poskytovatelia internetu ako BS Web Services, Phoenix Communications atď. Používateľom, ktorí sú zvyknutí na grafické prostredie sa tento systém môže javiť ako ťažší, než napríklad linuxové operačné systémy.

Galéria
-------

* OpenBSD 3.8OpenBSD 3.8
* OpenBSD 5.3 bez grafického prostredia po prihláseníOpenBSD 5.3 bez grafického prostredia po prihlásení
* OpenBSD developeri na c2k1 hackathon v MITOpenBSD developeri na c2k1 hackathon v MIT

Externé odkazy
--------------

* Oficiálna stránka projektu (po anglicky)
* OpenBSD denník (po anglicky)
* OpenBSD router na Slovensku
* Viac o BSD a OpenBSD
**Open GDF Suez 2009** bol tenisový turnaj žien, ktorý sa konal v dňoch od 9. do 15. februára 2009 v hale na tvrdom povrchu vo francúzskom Paríži. Francúzka Amélie Mauresmová, ktorá vo finále porazila Rusku Dementievovú. Bol to jej 25. titul v dvojhre na okruhu WTA. Titul vo štvorhre žien získali Zimbabwčanka Cara Blacková a Američanka Liezel Huberová, ktoré vo finále porazili česko-americký pár Květa Peschkeová, Lisa Raymondová. Pre Blackovú to bol 47. a pre Huberovú 35. titul vo štvorhre na okruhu WTA.

Víťazi
------

### Dvojhra žien

*Bližšie informácie v hlavnom článku: Ženská dvojhra na Open GDF Suez 2009*
**Francúzsko Amélie Mauresmová** vs. Rusko Jelena Dementievová 7-6(7) 2-6 6-4

### Štvorhra žien

*Bližšie informácie v hlavnom článku: Ženská štvorhra na Open GDF Suez 2009*
**Zimbabwe Cara Blacková / USA Liezel Huberová** vs. Česko Květa Peschkeová / USA Lisa Raymondová 6-4 3-6 10-4

Externé odkazy
--------------

* Oficiálna stránka turnaja Archivované 2011-02-07 na Wayback Machine

| * z
* d
* u
Open GDF Suez |
| --- |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  | 1993 | 1994 | 1995 | 1996 | 1997 | 1998 | 1999 |
| 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010 |  |  |  |  |  |  |  |  |  |

 |
**Open GDF Suez 2010** bol tenisový turnaj žien, ktorý sa konal v dňoch od 8. do 14. februára 2010 v hale na tvrdom povrchu vo francúzskom Paríži. Titul získala Ruska Jelena Dementievová, ktorá vo finále porazila Češku L. Šafářovú. Bol to jej 16. titul v dvojhre na okruhu WTA. Titul vo štvorhre žien získali Češky Iveta Benešová a Barbora Záhlavová Strýcová, ktoré vo finále porazili zimbabwiansko-americký pár Cara Blacková, Liezel Huberová. Pre Benešovú a pre Záhlavovú Strýcovú to bol šiesty titul vo štvorhre na okruhu WTA.

Víťazi
------

### Dvojhra žien

*Bližšie informácie v hlavnom článku: Ženská dvojhra na Open GDF Suez 2010*
**Rusko Jelena Dementievová** vs. Česko Lucie Šafářová 6-7(5) 6-1 6-4

### Štvorhra žien

*Bližšie informácie v hlavnom článku: Ženská štvorhra na Open GDF Suez 2010*
**Česko Iveta Benešová / Česko Barbora Záhlavová Strýcová** vs. Zimbabwe Cara Blacková / USA Liezel Huberová w / o

Externé odkazy
--------------

* Oficiálna stránka turnaja

| * z
* d
* u
Open GDF Suez |
| --- |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  | 1993 | 1994 | 1995 | 1996 | 1997 | 1998 | 1999 |
| 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010 |  |  |  |  |  |  |  |  |  |

 |
Portorož
**Portorož** (tal. *Portorosa*) je slovinské sídlo mestského typu na pobreží Jadranského mora. Je administratívne súčasťou Pirane. Názov miesta doslovne znamená "Prístav ruží".

Obyvateľstvo
------------

Podľa oficiálnych údajov z roku 2002 žilo v mieste 2 849 obyvateľov. Sídlo je oficiálne dvojjazyčné, slovinsko-talianske, keďže sa nachádza na hranici Slovinska a Talianska.

Podnebie
--------

Podnebie je mierne prímorské. Keďže mesto nie je tak dobre chránené pred bórou, je tu v zime prekvapivo vysoký počet dní s teplotami pod bodom mrazu. Teplota je tiež asi o 2°C nižšia ako v okolí, zvlášť noci sú chladné. Naproti tomu leto je tu teplejšie a suchšie, s priemerným počtom 2443 hodín slnečného svitu. Augustová priemerná teplota sa pohybuje okolo 23°C, januárová okolo 6°C.

História
--------

Archeologické nálezy dokazujú, že miesto bolo osídlené už v časoch Rímskej ríše. Po jej páde patrilo v rokoch 538 až 589 k Byzantskej ríši. Od roku 568 však trpelo nájazdmi Longobardov, Germánov a Slovanov, takže sa celá oblasť v 7. storočí vyľudnila. Nové osídlenie nastalo v čase raného feudalizmu. Mesto sa stalo súčasťou Benátskej republiky. Do 19. storočia bola Portorož malou dedinou, ktorú obývali hlavne rybári a ťažiari soli. V roku 1891 boli založené prvé kúpele. Do Portorože sa na sklonku života uchýlil český režisér František Čáp, donútený po roku 1948 k emigrácii. Tu tiež roku 1972 zomrel.

Súčasnosť
---------

Rekreačné stredisko na pobreží
Mesto žije predovšetkým v lete turizmom. Vybudované bolo ako kúpeľné sídlo, dnes ťaží zo svojej polohy na pobreží. Sú tu herne, kasína a hotely, morská pláž, prístav a mnohé športové zariadenia.

V neďalekom Sečovlje je medzinárodné letisko Portorož.

Školstvo a kultúra
------------------

Portorož je sídlom medzinárodnej Stredomorskej univerzity (*Evro-sredozemska univerza*), založenej v júni 2008. Ide o jedinú súkromnú medzinárodnú univerzitu v Slovinsku.

Portorož hostí každoročne Festival slovinského filmu (*Festival slovenskega film*). Od roku 1961 hosťuje tiež bienále súčasného umenia, kedy umelci tvoria svoje diela pred publikom. Stála výstava Forma viva pod holým nebom je v blízkom mieste Seča.

Referencie
----------

1. ↑   *Climate and average monthly weather in Portorož, Slovenia* [online]. World Weather & Climate Information, [cit. 2019-12-02]. Dostupné online.

Externé odkazy
--------------

* Oficiálne stránky (slovinsky, taliansky, anglicky, nemecky)
* Knapík, Jiří. Robotnícky súd nad Františkom Cape. Iluminácia 14/2002, č. 3 (47)

Zdroj
-----

*Tento článok je čiastočný alebo úplný preklad článku Portorož na českej Wikipédii.*
**Operácia Kryptonite** prebiehala v prvej polovici februára 2007 a bola súčasťou operácie Achilles. Participovali na nej britské, holandské a afganské vojská. Cieľom operácie bolo zabezpečiť priehradu Kadžaki, ktorá mala byť v rámci obnovy krajiny opäť spustená. V okolí priehrady došlo len k sporadickej streľbe, no mesto Musa Qala bolo dobyté až po desiatich dňoch.

Boj
---

Koaličné a afganské vojská spustili útok cez víkend 10. a 11. februára 2007. Pred pozemným útokom došlo len k obmedzeným náletom aby sa predišlo poškodeniu priehrady. Priehrada mala veľký význam pre obe bojujúce strany ako aj pre civilistov, čo bol zrejme hlavný dôvod prečo ju Taliban pri ústupe nezničil. Pri postupe k priehrade sa koaličné vojská dostali pod paľbu z ľahkých zbraní, no aj napriek nepriateľskej presile boli schopné prinútiť Taliban k ústupu. V pondelok skoro ráno došlo k leteckému útoku na pozície Talibanu medzi mestom Musa Qala a priehradou. Pri útoku bol zabitý významný talibanský veliteľ Mullah Manan. Následne už povstalci neboli schopní efektívne čeliť koaličným vojskám a ich činnosť sa sústredila na bezpečný presun z oblasti. Podľa hovorcu NATO plukovníka Toma Collinsa používal Taliban pri ústupe civilistov ako ľudské štíty.

Následky
--------

Taliban súce nepristúpil k zničeniu priehrady, no bolo poškodených niekoľko kľúčových komponentov priehrady. To predĺžilo čas potrebný na znovuuvedenie priehrady do prevádzky, čo bolo pre NATO kľúčové pre získanie podpory civilného obyvateľstva. Koaličné vojská neutrpeli žiadne straty a nepodarilo sa zistiť ani presné počty zabitých či zranených povstalcov. Niekoľko bojovníkov Talibanu padlo do zajatia. Podľa vyhlásení NATO nebol v boji zabitý žiaden civilista, a to aj napriek používania živých štítov. Toto tvrdenie ale odmietajú miestni predstavitelia.

Referencie
----------

* *Operation Achilles: NATO´s offensive in Helmand province* [online]. TheLongWarJournal, 6.3.2007, [cit. 2010-12-24]. Dostupné online. (anglicky)
* *Operation Kryptonite* [online]. Xtimeline, [cit. 2010-12-24]. Dostupné online. (anglicky)
Portugalská India v 16. storočí
**Portugalská India** (po portugalsky *Estado da Índia*, teda „Štát India") bola portugalskou kolóniou na západnom pobreží indického subkontinentu. Kolónia sa skladala z troch spolu nesúvisiacich malých dŕžav ***Goa***, ***Damão*** (po portugalsky, inak *Daman*) a ***Diu***; z ďalších ku kolónii patriacich území na indickom subkontinente možno spomenúť najmä Dádra a Nagar Havelí. 

Hlavným mestom kolónie bola Velha Goa (spočiatku len Goa), neskôr Nova Goa, odkiaľ boli čiastočne spravované aj ďalšie portugalské kolónie na východnom pobreží Afriky (Sofala, Mozambik), v Perzskom zálive (o. i. Maskat, Hormuz) a v Zadnej Indii (o. i. Malaka). Význam kolónie zdôrazňovala skutočnosťou, že guvernér Goi niesol čiastočne aj titul miestokráľa, ktorým bol menovaný portugalským panovníkom a tomuto priamo podriadený; hlavné mesto sa potom tešilo obdobným výsadám ako Lisabon. Kolónia zanikla roku 1961 obsadením územia indickou armádou.

Pozri aj
--------

* Dejiny Portugalska
* Goa
* India

Externé odkazy
--------------

* Goacom
**Petr Šachl** (\* 2. december 1977, Jindřichův Hradec) je český hokejový útočník.

Klubový hokej
-------------

Petr Šachl je odchovancom tímu HC České Budějovice. V roku 1996 ho draftoval klub NHL New York Islanders v 5-tom kole zo 128. miesta. Pôsobil na farme ´ostrovanov´ v WHL v klube Tri-City Americans. 1997/98 sa vrátil do klubu HC České Budějovice kde ostal do konca sezóny 1998/99. Následne odišiel do zámoria kde pôsobil postupne v kluboch Tacoma Sabercats, Asheville Smoke, Fort Wayne Komets a Milwaukee Admirals. Po odchode zo zámoria pôsobil vo fínskych kluboch Ässät Pori, SaiPa Lappeenranta a vo švédskom Brynäs IF. Zo Švédska sa vrátil sa do Česka do klubu HC Liberec. V októbri 2009 odišiel do slovenského klubu HC Košice.

Referencie
----------

1. ↑  Do Košíc prichádza český útočník Petr Šachl! Archivované 2010-02-13 na Wayback Machine, www.hckosice.sk, 9.10.2009

Externé odkazy
--------------

* Petr Šachl štatistiky na *eurohockey.net*
* Petr Šachl klubová štatistika na *hockeyDB.com*